Անշուշտ, մարդասիրական բարեփոխում է, և իզուր չէ, որ խրախուսվում է նաև ԵՄ կողմից, ավելին` եղել է վերջինիս և ՀՀ-ի միջև բանակցությունների կետերից մեկը, որի համար ԵՄ-ն այսօր էլ պատրաստ է տրամադրել ութ հարյուր հազար եվրո գումար: Այլընտրանքային պատժի կիրառումը կարող է տարածվել շուրջ հազար երեք հարյուր կալանավորի վրա, որոնցից յուրաքանչյուրը, ըստ Ա. Բաղդասարյանի, պետության վրա օրական «նստում» է մոտ երեք հազար վեց հարյուր դրամ, մինչդեռ նոր համակարգի ներդրման պարագայում յուրաքանչյուրի համար կծախսվի օրական ընդամենը չորս հարյուր տասը դրամ: Բոլոր այս թվերը հնչեցնում է ինքը` Ա. Բաղդասարյանը, և մանրակրկիտ լինելուց առավել մանրախնդիր նրա այս հաշվարկը խոսում է սոսկ մեկ բանի մասին` իշխանությունների համար ինչպես որ սովորական քաղաքացին է ընկալվում «ուտող բերան», այդպիսին, առավել ևս, համարվում է կալանավորը, որից պետք է հնարավորինս շուտ ազատվել: